“Жуулчин-говь” ХК-ийн Хувьцаа Эзэмшигчдийн
ээлжит хурлын тэмдэглэл
2019-04-24                                                                                         Улаанбаатар хот.

     “Жуулчин-говь” ХК-ийн хувьцаа эзэмшигчдийн ээлжит 2019 оны 04-р сарын 24-ны өдрийн 13:00  цагт  “Монгол савхи” ХК-ийн хурлын танхимд хуралдлаа.
Хурлын дарга Г.Мөнхбилэг: Хурлын дэгийг танилцуулаад саналаа өгнө үү? гэхэд
Хуралд оролцогчдын 100 хувийн саналаар хурлын дэгийг баталлаа. Нарийн бичгийн дарга С.Батбилэг хурлын ирцийг танилцуулав.
С.Батбилэг:”Жуулчин-говь” ХК-ийн хувьцааны 67660 ширхэг хувьцааг эзэмшигч 9 хувьцаа эзэмшигч хуралд хүрэлцэн ирсэн ба 71,72 хувийн ирцтэй байна. Компанийн тухай хуулийн 69 дүгээр зүйлийн 69.1 дүгээр заалтыг үндэслэн ирц хангалттай гэж үзээд хурлыг эхлүүлж байна.

Хурлаар хэлэлцэх асуудлууд:
-Компанийн 2018 оны үйл ажиллагааны тайлан
-Компанийн ТУЗ-ийн 2018 оны тайлан
-Аудитын хорооны тайлан
-ТУЗ-ийн гишүүдийг сонгох
Хурлын дарга Г.Мөнхбилэг: Хурлын дэгийн дагуу  компанийн үйл ажиллагааны тайланг гүйцэтгэх захирал Б.Гантулга танилцуулав. /Хурлын материалд тайланг хавсаргав./
Хурлын дарга Г.Мөнхбилэг: Тайлангуудаа бүгдийг сонссоны дараа асуулт хариултаа явуулах уу? дор дор нь сонсоод асуугаад явах уу? Гэхэд
Хуралд оролцогчдын 100 хувийн саналаар тайлангуудаа сонссоны дараа асуулт хариулт явуулахаар болов.
Хурлын дарга Г.Мөнхбилэг: ТУЗ-ийн 2018 оны тайланг танилцуулав. /Хурлын материалд тайланг хавсаргав./
Хурлын дарга Д.Мөнхбилэг: Аудитын хорооны тайланг танилцуул гэв.
Аудитын хорооны гишүүн А.Цэцэгдэлгэр тайланг танилцуулав.  /Хурлын материалд тайланг хавсаргав./
Хурлын дарга Г.Мөнхбилэг: Тайлангуудыг сонслоо та бүхэн асуух зүйл байвал асууя гэв.
Д.Хуушаан: 2017 онд хэдэн сая төгрөгний авсан юм бэ?
Б.Гантулга:           200 сая төгрөгний зээл авсан. 
Д.Хуушаан:           Авсан зээлээр юу авсан юм бэ?
Б.Ганутлга:  Авсан эд материал тоног төхөөрөмжийн задаргаа нь энд байна. Бичиг баримтын зөрчил,тусгай зөвшөөрөлүүд, Жуулчин-говь 2 дээр 17 сая, Жуулчин-говь 1 дээр 26 сая төгрөг, тоног төхөөрөмжийн 46 сая төгрөг гэх мэт зарцуулалт хийгдсэн.Зээлийн хүүд 20 орчим сая төгрөг төлсөн.
Д.Хуушаан:   Модон ор тийм олныг авах хэрэг байсан юм уу?
Б.Гантулга:    Орыг 2018 онд авсан.          Зайлшгүй шаардлагын улмаас 20 модон ор авсан юм. 
Д.Хуушаан: Дотоод нөөцөө ашиглаж болон шүү дээ. Нүхтээс боломжийн ор авч болон доо. Танай өр дийлдэхээ больлоо шүү. Мөнгөнцэцэг чи мэдэж байгаа шүү дээ. Одоо зээл авахгүй эхлэх боломж байна уу?
Б.Гантулга:  Одоо мөнгө байхгүй. Ямарч байсан санхүүгийн эх үүсвэр хэрэгтэй. 
Д.Хуушаан:  Матрас бас байна. Бүгдийг шинийг авах шаардлагагүй  шүү дээ.Жоохон ч гэсэн мөнгө хэмнэх хэрэгтэй. Авсан энэ зээлийг одоо яах юм бэ?
Д.Гантулга:  5 сар дуустал хүүгийн төлж байгаа үүнээс хойш үндсэн зээлийн хүүтэй нь төлнө. Жуулчны бааз олон болсон ашиг орлого муутай байна.
Д.Хуушаан: Танайх их мөнгөтэй бол хамаа алга Нүхтээс орныхоо хагасыг ч гэсэн авч болон шүү дээ. Ийм маягаар мөнгөө хэмнээд явах боломжийг ашиглахгүй байна.
П.Мөнгөнцэцэг: Жуулчин говь-2 бааз 24 гэртэй , гэр тус бүр 3 3н ортой гэж бодоход 72 гаруй ор солихоос өөр аргагүй байгаа. Тэрнээс 20-ийг нь л сольсон юм. Анх бааз байгуулагдахад л тавьсан орнууд одоог хүртэл солигдоогүй байгаа.
Д.Хуушаан:  Ор ялгаж салгаж байхад Тогтох чи байл уу? 1 төгрөг ч гэсэн хэмнэх хэрэгтэй. Үйлчилж байгаа хүмүүстээ анхаарах хэрэгтэй. Тэнд амраад ирсэн улсуудаас би мэдээлэл авч байна.
П. Мөнгөнцэцэг: 2014 онд Нүхтэд очиж ор үзэж байсан. Тэнд 10 гаруй ор байсан. Хол тээвэрлэх боломжгүй толгой хөл нь салдаггүй ор байсан. 
Б.Гантулга:  Бид бол болж бүтэх бүх л талаас нь ажиллуулсан.
Д.Хуушаан: Олон өрсөлдөгч дунд шинээр ажиллах шаардлагатай. Үйлчилгээний хүмүүс харьцаа их сайн байх хэрэгтэй. Одоо хэдэн төгрөгний өр байна вэ?
П.Мөнгөнцэцэг:   Капитрон банкинд 200.000,000 төгрөг, ТТТрансад 96,671.202 төгрөгний өглөгтэй байгаа. 
Д.Хуушаан: Иймэрхүү байвал наад ажил чинь явахгүй. Өрийнхөө хагасыг төлсөн бол бас яахав тийм юм алга байна шүү дээ. 
Д.Хуушаан: Та нар цаашид яая гэсэн бодолтой байгаа юм бэ?
П.Мөнгөнцэцэг: Сэргээн засварлах,тохижилт,үйлчилгээг өөрчлөх дорвитойхон шинэчлэл хийж байж гарах нь зүйтэй гэж бодож байгаа. Баазын хувьд бол Монголын анхны аялал жуучлалын  бааз гэдгээрээ нэр хүндтэй. Оюутанууд 6-р сарын 15 наас 8-р сарын 15 хүртэл ажиллаад явдаг. Түүнээс хойш ажиллах хүчнийг орон нутгаас авдаг. Цалин бага болохоор хүн ховор зарим жуучины баазууд цалингаа нэмж байгаа сурагтай. 
Д.Хуушаан:  Ашиг орлого сайтай газрууд цалингаа нэмнэ шүү дээ.Ер нь болохгүй бол дахиад зээл авчихна гэж байгаад байж болохгүй. Өр чинь 600 сая хүрэх юм байна даа.
Д.Ганболд:  Авах авлага гэж байна уу? Ажил эхлэхэд бэлэн үү? 
Б.Гантулга:     Авлага байхгүй. 4 компани захиалга өгөөд байна.         
Д.Ганболд:     Өрнөөс гарахад хэцүү л болсон юм байна даа. 
Б.Гантулга:         Тийм.
Д.Ганболд:   Үндсэн зээл чинь хэвээрээ байгаа юм байна шүү дээ. 
[bookmark: _GoBack]Б.Гантулга: Хэвээрээ байгаа. Удахгүй үндсэн зээл хүүгийн хамт төлнө. Би 9 сараас цалингүй ажиллаж байна. 2017 онд зээл авсанаас хойш зөвхөн хүүнд нь 64,724,692.71 төлсөн байгаа. 
Д.Мөнгөнцэцэг:  Одоо бааз болгон люкс гэртэй болсон байна.
Д.Хуушаан: Та нарт дотоод зохион байгуулалт гэж юу ч алга. Люкс битгий гэр барьж болно  шүү дээ. 
Д.Ганболд: Цаашид яая гэж бодож байгаа юм бэ?
Б.Гантулга: Жуулчинговь-1 ийн ойролцоо 20 орчим бааз байдаг тийм болохоор ашиг орлого тун бага байна. Одоо жуулчдын сонирхол ЭКО бааз руу их явах болжээ. Жуулчинговь-1 ийг сувилалын журмаар ажиллуулбал зүгээр байх. Хувь хүнийхээ хувьд би сэтгэл гаргаж ажилласан гэр бүл салах нийлэхдээ хүртэл хүрсэн.
Б.Гантулга:  Хонгорын гол дээр 6 бааз, Ёлын аманд 2 бааз шинээр баригдсан.
Д.Мөнхбилэг: Нэмж хөрөнгө гаргах шаардлагатай гэж байна. Үүнийг нэмж хувьцаа гаргаж хөрөнгө оруулалт хийх хэрэгтэй. Үүнийг гишүүдийн хурлаас шийдвэр гаргаад ТУЗ-д эрхийг олгох хэрэгтэй байна.
Ч.Тогтохбаяр: Хурлын хэлэлцэх асуудалд тусгагдаагүй тул үүнийг ээлжит бус хурлаар хэлэлцүүлж шийдвэрлэх нь зүйтэй байна.
Хурлын дарга Д.Мөнхбилэг: Хурлын дэгийн дагуу ТУЗ-ийн гишүүдийг сонгоно гээд гишүүдийн танилцуулгыг хийв.
Хурлын дарга Д.Мөнхбилэг:Хурлын дэгийн дагуу саналын хуудсаар санал авсан байгаа Д.Хүдрийнгөлөг саналын дүнгээ танилцуул гэв.
 Д.Хүдрийнгөлөг:Санал хураалтын дүнг тооллогын комисс нэгтгэж, тогтоолын төслийг танилцуулав.
1. Саналын хуудсаар компанийн 2018 оны үйл ажиллагааны тайлан, ТУЗ-ийн тайлан, Аудитын хорооны тайланг хувьцаа эзэмшигчид 100 хувь зөвшөөрсөн байна.
2. ТУЗ-ийн гишүүнд нэр дэвшигч Д.Хуушаанд, Д.Ганболд , Д.Мөнхсайхан, Ч.Тогтохбаяр, Б.Гантулга, А.Цэцэгдэлгэр , хараат бус гишүүнд нэр дэвшигч Г.Мөнхбилэг,Ө.Будханд, Н.Энхбат нарт 67660 ширхэг санал буюу 100 хувь  тус тус санал авсан байна.
Хурлын дарга Г.Мөнхбилэг: “Жуулчин-говь” ХК-ийн хувьцаа эзэмшигчдийн ээлжит хурлын тогтоолын төслүүдийг танилцуулж баталлаа.
1.Тогтоол №1  Тайлан батлах  /2018 оны үйл ажиллагааны тайлан,Аудитын хорооны тайлан,ТУЗ-ийн тайлан/
2.Тогтоол №2   ТУЗ-ийн гишүүдийг батлах
  Хуралд хүрэлцэн ирж оролцсон хувьцаа эзэмшигч та бүхэнд баярлалаа, та бүхний ажил амьдралд хамгийн сайн сайхан бүхнийг хүсэн ерөөе гэв.
  
 Хурлыг 14:31 минутанд хаав.

Хянасан: Хурлын дарга                                      Г.Мөнхбилэг


Тэмдэглэл хөтөлсөн:                                            С.Батбилэг





